Rein Vaabel

Rein Vaabel (sündinud 10. detsembril 1965 Valgas) on Eesti sõjaväelane, auastmelt kolonelleitnant, praegune Eesti presidendi käsundusisik.

Elulugu
Lõpetas Valga 1. Keskkooli 1984. aastal ja Tallinna Tehnikaülikooli 2004. aastal. Oli ajateenistuses Nõukogude armees, Õhukaitsevägede väljaõppekeskuses, Leningradi oblastis 1984–1986 (jaoülem, seersant). 

Lõpetas 1992. aastal (juuni–november) Eesti Vabariigi Kaitsejõudude Peastaabi juures ohvitseride väljaõppe- ja täienduskursused jalaväe riviohvitseri erialal ja 2006. aastal Balti Kaitsekolledži kursuse Joint Command and General Staff Course. 

Vaabel on osalenud sõjalistel kursustel Soome Vabariigis (PfP Peacekeeping Trainer of Trainers Course ja United Nations Military Observer Course), Saksamaa Liitvabariigis NATO koolis (Multinational Forces Orientation Course ja NATO Staff Officer Defence Planning Course), Kanadas (Peacekeeping Management, Command and Staff Course), Rootsi Kuningriigis (NATO/PfP Staff Training Course), Belgia Kuningriigis (European Security and Defence Planning Course) ja kursusel Eestis (Kõrgemad Riigikaitsekursused). 

Kolonelleitnant Vaabel on osalenud kolmel ÜRO missioonil (UNPROFOR Horvaatias, ESTPLA 2 rühmaülemana Taani pataljonis DANBN; UNIFIL Liibanonis, ESTCOY sideohvitserina (Liaison Officer) Norra pataljonis NORBATT ja UNTSO Süürias, sõjalise vaatlejana) ning NATO operatsioonil (SFOR Bosnia ja Hertsegoviinas, Balti kontingendi vanemana Taani pataljonis DANBN). 

Alates 26. novembrist 1992 on Vaabel olnud teenistuses erinevatel ametikohtadel, sealhulgas Kaitseväe juhataja Aleksander Einselni käsundusohvitserina (1993), Kaitseväe Lahingukooli ülemana (1994–1995), Balti pataljoni operatiivosakonna ülema asetäitjana (1996–1999); Kaitseväe Ühendatud Õppeasutuste administratiivjaoskonna- ja üldosakonna ülemana (2000–2004); Sõjaline talitus NATO ja EL juures, Brüsselis (2007–2010); Kaitseväe Peastaabis, vanemstaabiohvitserina ja jaoskonna ülemana (1995–1996, 2006–2007, 2010–2012 ja 2019–2020).

Kolonelleitnant Rein Vaabel oli Eesti Vabariigi Presidendi vanemkäsundusohvitser aastatel 2012–2019. Alates 2. oktoobrist 2023 on kolonelleitnant Rein Vaabel (reservis) teenistuses Eesti Vabariigi Presidendi käsundusisikuna.

President Alar Karis tunnustas teda 14. veebruaril 2026. aastal Kotkaristi IV klassi teenetemärgiga.

On koostanud raamatu "Eesti sinikiivrid. Eesti kaitsevägi ÜRO rahuvalves 1995–2015" (kirjastus Otto Wilhelm, 2015).

 Auastmed 
+ Õlak  Auaste  Kuupäev20pxNooremleitnant199220pxLeitnant199420pxKapten18. juuni 199720pxMajor20. veebruar 200220pxKolonelleitnant19. juuni 2006

 Tunnustus 
Eesti teenetemärgid106px  Kotkaristi IV klassi teenetemärk106px  Rahvusvahelistes rahuoperatsioonides osalenute medal106px  Kaitseväe teeneterist (eeskujuliku teenistuse eest)106px  Kaitseväe pikaajalise teenistuse medal106px  Medal 10 aastat taastatud kaitseväge106px  Politsei- ja Piirivalveameti teenetemärk106px  Kaitseväe lahingukooli teenetemärk106px  Rahuoperatsioonide Keskuse teenetemärkVälismaised teenetemärgid106px  Itaalia Vabariigi Teeneteordeni komandörTaani Kuningriigi Dannebrogi ordeni IV klass106px  Viestursi IV klass mõõkadega orden (Läti)106px  Oranje-Nassau ordeni komandör106px  Saksamaa Liitvabariigi Teeneteorden106px  Soome Lõvi ordeni I klassi komandör106px  Poola Vabariigi Teeneteordeni ohvitseririst106px Norra Kuningliku Teeneteordeni komandöririst106px  NATO SFOR medal106px  ÜRO UNPROFOR medal106px  ÜRO UNIFIL medal106px  ÜRO UNTSO medal106px  Norra armee teenistusmedal
 Vabariigi Presidendi käsundusohvitseri meenemärk

 Vaata ka 
Herbert Grabbi – president Konstantin Pätsi vanemkäsundusohvitser (1934–1940).

 Viited 

Kategooria:Eesti sõjaväelased
Kategooria:Vabariigi Presidendi käsundusohvitserid
Kategooria:Kaitseväe teeneteristi kavalerid
Kategooria:Kotkaristi IV klassi teenetemärgi kavalerid
Kategooria:Sündinud 1965